Benke László

*Az újabb népvándorlásra*

Jönnek vadcsapásokon, szárazon és vízen

űzi-hajtja kibombázott nyáját

a vérengző imperializmus.

Jönnek a hajszolt vadak

úttalan utakon, keresik túlélésüket,

keresik menedéküket, új hazájukat,

s találják újabb és újabb sátrukat.

Boldogabbnak látszó népek

várakozó irtózattal néznek

az ijesztő áradásra,

fojtogató és fuldokló emberiségre,

emberek vérével kereskedőkre,

haszonleső multik versenyében

nézünk a megkeveredett Európa-gyilkosokra,

űzöttekből majd űző barbárokra,

keresztet sem vető,

temetetlen vesző hazákra.

Ez volna hát szép fajunk végromlása?

Hol kezdődött Nyugat alkonya?

Afrika felosztásában? Vérszomjas

gyarmatbirodalmakban? Lipót király

Szabad Államában? A Belga-kongói

gumifák alatt gyerekek kezének levagdalásában?

A civilizátorok brüsszeli diadalívére

fröccsent Lumumba vérében?

S kiket szolgálnak a halálra szánt

őrültek, a vallási áldozatok-gyilkosok?

Hol kezdődött a kapitalizmus haláltusája?

A család, a haza, a hit bomlásában.

Elűzöttek, becsapottak

életén vett jó haszonról alkudoznak

s gyilkolnak is jól öltözött gonoszok,

birodalmakat építenek, de sehol senki

nem védi az ártatlanokat.

Engem is megzsarolhatnak,

engem is kifüstölhetnek házamból,

s mehetek kereszttel és karddal a vak világnak,

gyanús vagyok, menedéket sehol sem adnak.

A nyolcvanmilliós törökök

lágerekbe gyűjtik a menekülteket, ránk zúdíthatják

a világ muszlimjait,

pénzzel, fegyverekkel, EU-tagsággal

Európán elsokasodnak és elhatalmasodnak.

– Ha már magunkban sem bízhatunk,

kiben bízhatnánk, Jézus Krisztusom?

Jézus Krisztusom!

*2016. Nagypéntek*